armvectores/hy_wikipedia_2023 huggingface dataset:
Ներկապնակ

Ներկապնակ, ոչ մեծ բարակ հարթակ, որի վրա նկարելու ընթացքում նկարիչը խառնում է գույները։ Այն կարող է լինել քառանկյուն կամ օվալաձև։ Հաճախ ներկապնակն ունենում է նաև անցք ձեռքի մեծ մատի համար։


== Նշանակություն ==
Փոխաբերական իմաստով «ներկապնակը»  նշանակում է ներկերի ճշգրիտ համամասնություն, որն օգտագործում է նկարիչը, ինչպես նաև որևէ նկարին բնորոշ գույների հավաքածու, որն օգտագործվում է որոշակի նկարչի կամ նկարչական դպրոց ներկայացնելու համար։


== Կառուցվածք ==
Յուղաներկով նկարչության համար ներկապնակը հիմնականում պատրաստվում է փայտից, իսկ գեղանկարչության այլ տեսակների դեպքում կարելի է օգտագործել թիթեղից, էմալապատ մետաղից, ճենապակուց, հախճապակուց պատրաստված ներկապնակ։


=== Խոնավ ներկապնակ ===
Այն կազմված է հատուկ նյութից բաղկացած շերտից, որը կարելի է ողողել ջրով, և անջրանցիկ թաղանթից։ Ներկը լցվում է այդ թաղանթի վրա, ինչը հնարավորություն է տալիս այն խոնավ պահել։ Խոնավ ներկապնակի հիմնական նպատակն է ակրիլային ներկերը պահել խոնավ վիճակում, քանի որ դրանց չորացումն անշրջելի է։ Այսպիսի ներկապնակները հեշտությամբ կարելի է պատրաստել կամ գնել խանութներում։


=== Զուգահեռ ներկապնակ ===
Ներկապնակի այս ձևը հայտաբերել է Դավիդ Կասանը (անգլ.՝ David Kassan)։ Այն նախատեսված է յուղաներկով նկարների համար։ Տեղադրվում է նկարին ուղղահայաց դիրքով, այնպես, որ ներկապնակի վրայի ներկերն ունենում են նույն լուսավորությունը, ինչ որ կտավը։


== Տես նաև ==
Վրձին
Մոլբերտ
Մածկիչ
Հենաձողիկ


== Ծանոթագրություններ ==


== Արտաքին հղումներ ==
Palette, Online Etymology Dictionary
Վառստու

Անվան այլ կիրառումների համար տե՛ս՝ Վառստու (այլ կիրառումներ)Վառստու (էստ․՝ Varstu), գյուղական ավան Էստոնիայի Վիրումաա նահանգի Վառստու շրջանում։
2011 թվականի տվյալներով գյուղական ավանում բնակվում էր 330 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը Էստոնիայի վիճակագրություն պետական գործակալության կայքում։ (էստոներեն)
Յո՞ երթաս (այլ կիրառումներ)

Յո՞ երթաս կարող է վերաբերել՝

Յո՞ երթաս - լատինական «Quo vadis, Domine?» արտահայտության գրաբար թարգմանությունը, որը Պետրոս առաքյալը ուղղել է Հիսուս Քրիստոսին, երբ Ներոն կայսեր կողմից քրիստոնյաների հալածանքի ժամանակ լքում էր Հռոմը։
Յո՞ երթաս -լեհ գրող Հենրիկ Սենկևիչի պատմավեպը
Յո՞ երթաս - Եժի Կավալերովիչի ֆիլմը՝ ըստ Սենկևիչի վեպի։
Գետամեջի պատմության և մշակույթի անշարժ հուշարձանների ցանկ (Կոտայքի մարզ)

Այս հոդվածը ներկայացնում է Կոտայքի մարզի Գետամեջ գյուղի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից։ Ցանկում ներառված է ընդամենը 6 հուշարձան (5 միավոր)։

 


== Տես նաև ==
Հայաստանի պատմության և մշակույթի անշարժ հուշարձանների ցանկ


== Ծանոթագրություններ ==
Փոքր ճագարամուկ

Փոքր ճագարամուկ (լատ.՝ Allactaga elater), հնգամատ ճագարամկների ընտանիքի կաթնասուն կենդանի։ Հանդիպում է Արարատյան դաշտում (800-1200 մ բարձրություններում)։ 


== Արտաքին կառուցվածք ==
Մարմնի երկար, մինչև 120 մմ է, պոչինը՝ 175 մմ, կենդանի զանգվածը՝ մինչև 62 գ։ Մարմնի կառուցվածքը տիպիկ է, մեջքի և կողքերի գույնը՝ բաց մոխրադեղնավուն։ Պոչի վրձինը Եռագույն է՝ բաժանված սպիտակավուն, սև և սպիտակ մասերի։ Բնակավայրերին մոտ տարածքներում սովորական է և քչաքանակ։ 


== Տարածվածություն ==
Տարածված է կիսաանապատային գոտու հարթավայրերում և նախալեռներում։ Գերադասում է աղասեր և օշինդրային խմբակցություններով հարուստ վայրերը։ 


== Սննդառություն ==
Սնվում է բույսերի վերև ստորգետնյա մասերով, սերմերով, երբեմն՝ միջատներով ու նրանց թրթուրներով։ 


== Կենսակերպ ==
Բնակվում է մինչև 3 մ երկարության և 1 մ խորության ստորգետնյա բներում։ Գործունյա է մթնշաղին և գիշերը։ Շարժվում է ցատկավազքով կամ քայլելով։ Ձմեռային քուն է մտնում նոյեմբերից մարտ։


== Բազմացում և զարգացում ==
Բազմանում է տարին 1 անգամ, ունենում 2-6 ձագ։ 
Համաճարակաբան, նշանակությունն աննշան է։
ԱրմՖԱՆ

1935 թվականին հիմնադրվում է ԽՍՀՄ ԳԱ հայաստանյան մասնաճյուղը (Армянский филиал академии наук СССР հապավումը՝ АрмФАН կամ ԱրմՖԱՆ), որը 1943 թ. վերափոխվում է ՀԽՍՀ Գիտությունների Ազգային Ակադեմիա այնուհետև վերանվանվում ՀՀ Գիտությունների Ազգային Ակադեմիա։


== Պատմություն ==
1927-1930 թվականներին ԽՍՀՄ ԳԱ Անդրկովկասյան հանձնաժողովը Հայաստանում սկսեց համակողմանի գիտական ​​հետազոտություններ, որոնք հիմնավորեցին Կովկասում մշտական ​​ակադեմիական բազա ստեղծելու անհրաժեշտությունը։
ՀԽՍՀ ԳԱ Անդրկովկասյան մասնաճյուղ
1932-1933 թվականներին ստեղծվել է ԽՍՀՄ ԳԱ Անդրկովկասյան մասնաճյուղը։
1935 թվականին Անդրկովկասի մասնաճյուղը վերափոխվեց և բաժանվեց ադրբեջանական (АзФАН), հայկական (АрмФАН) և վրացական (ГрФан) մասնաճյուղերի։
ՀԽՍՀ ԳԱ հայկական մասնաճյուղ
1935 թվականի փետրվարի 1-ին ԽՍՀՄ-ում հիմնադրվել է ԽՍՀՄ ԳԱ Անդրկովկասյան մասնաճյուղի հայկական մասնաճյուղը, որը կոչվում է ԽՍՀՄ ԳԱ հայկական մասնաճյուղ։ 
ԱրմՖԱՆի առաջին նախագահն է եղել Ֆրանց Յուլի Լեվինսոն-Լեսինգը, հաջորդ նախագահ է նշանակվել Հովսեփ Օրբելին։


== ԱրմՖԱՆ Կառուցվածքը ==
ԱրմՖԱՆ-ի կենտրոնական գրադարան
ԱրմՖԱՆը հաշվետու էր ԽՍՀՄ ԳԱ-ին և իր գործունեության առաջադրանքները, և կառավարման համակարգը որոշվում է ԽՍՀՄ ԳԱ-յում։


==== ԱրմՖԱՆի նախագահներ ====


== Հրատարակչական գործունեությունը ==
Տեղեկագիր ՍՍՌՄ ԳԱ հայկական մասնաճյուղի


== Աղբյուրներ ==


== Արտաքին հղումներ ==
Ֆեոդոր Դոստոևսկու հուշարձան (Մոսկվա, Վոզդվիժենկա փողոց)

Անվան այլ կիրառումների համար տե՛ս՝ Ֆեոդոր Դոստոևսկու հուշարձան (այլ կիրառումներ)Ֆեոդոր Դոստոևսկու հուշարձան (ռուս.՝ Памятник Фёдору Достоевскому), հուշարձան Ռուսաստանի Դաշնության մայրաքաղաք Մոսկվայում, որը նվիրված է ռուս մեծ գրող, գրականագետ, փիլիսոփա Ֆեոդոր Միխայլովիչ Դոստոևսկուն։ Քանդակի հեղինակն է քանդակագործ Ալեքսանդր Ռուկավիշնիկովը։ Տեղադրվել է Վոզդվիժենկա փողոցում` Ռուսաստանի պետական գրադարանի մոտ։


== Ստեղծման պատմություն ==
Հուշարձանը տեղադրելու գաղափարը հայտնվել է Մոսկվայի 850-ամյակի տոնակատարությունից առաջ։
Նախագծի հեղինակներն են հայտնի վարպետներ` քանդակագործ Ալեքսանդր Ռուկավիշնիկովը, ճարտարապետներ Միխայիլ Պոսոխինը, Ա. Գ. Կոչեկովսկին և Ա. Ս. Շարովը։ Որոշվել է հուշարձանը տեղադրել Ռուսաստանի պետական գրադարանի շենքի առջև։
Հուշարձանը բացվել է 1997 թվականին։


== Հուշարձանի նկարագրություն ==
Հուշարձանը պատկերում է նստարանին նստած Ֆեոդոր Դոստոևսկուն։ Գրողն ինչ-որ բանի մասին խոր մտածմունքի մեջ է, նրա կեցվածքն անհարմար է, դեմքի արտահայտության մեջ կարելի է որսալ անելանելիության և տխրության զգացում։
Քանդակը ձուլված է բրոնզից և գտնվում է անսովոր ձևի գրանիտե պատվանդանի վրա։ Պատվանդանի ճակատային մասում փորագրվոծ է «ԴՈՍՏՈԵՎՍԿԻ» մակագրությունը, իսկ հետևի մասում Նևայի խորաքանդակային պատկերն է Սանկտ Պետերբուրգում։


== Ընկալում ==

Գրողի զբաղեցրած անսովոր կեցվածքի պատճառով, կոթողը ժողովրդի կողմից ստացել է «ռուսական թութքի հուշարձան» անվանումը կամ` «ընդունելություն պրոկտոլոգի մոտ»։
Հեղինակը` Ա. Ռուկավիշնիկովը, այսպես է մեկնաբանում իր ստեղծագործության ծաղրական մականունը. 

2006 թվականին Գերմանիայի Դրեզդեն քաղաքում ևս բացվել է Դոստոևսկու հուշարձան, որի հեղինակը նույնպես Ալեքսանդր Ռուկավիշնիկովն է։ Քանդակը կոչել են մոսկովյան հուշարձանի «կրտսեր եղբայր», սակայն այն շատ ավելի համեստ տեսք ունի, քան գրադարանի մոտի հուշարձանը։


== Պատկերասրահ ==

		


== Ծանոթագրություններ ==


== Գրականություն ==
Вострыев, М.И., Шокарев С.Ю. Вся Москва от А до Я. Энциклопедия. — М.: Алгоритм, 2011. — 1064 с. — ISBN 978-5-4320-0001-9
Նիյազգուլովո (գյուղ, Զիանչուրինսկի շրջան)

Նիյազգուլովո (ռուս.՝ Ниязгулово, բաշկիրերեն՝ Ниязғол), գյուղ Ռուսաստանի Բաշկորտոստան հանրապետության Զիանչուրինսկի շրջանի կազմում։
Բնակչությունը 2009 թվականին գրանցված տվյալներով կազմում էր 151 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Բեաս դե Սեգուրա (քաղաք)

Արխոնիլյա (իսպ.՝ Beas de Segura), քաղաք և մունիցիպալիտետ Իսպանիայում, մտնում է Խաեն նահանգի մեջ, Անդալուսիայի ինքնավար համայնքում։ Վարչատարածքային միավորը գտնվում է Սերրա դե Սեգուրա շրջանում։ Զբաղեցնում է 155 կմ² տարածք։ Բնակչությունը՝ 5674 մարդ (2010 թվականի տվյալներով)։ Նահանգի վարչական կենտրոնից ունի 121 կմ հեռավորություն։


== Պատկերասրահ ==

		
		
		
		


== Արտաքին հղումներ ==
Պաշտոնական կայքը
Página oficial del Ayuntamiento de Beas de Segura
Blog de «Cosas de Beas» Беас-де-Сегура
Շևչենկովո Պերվոե (գյուղ, Բլիզնյուկովի շրջան)

Անվան այլ կիրառումների համար տե՛ս՝ Շևչենկովո ՊերվոեՇևչենկովո Պերվոե (ուկրաիներեն՝ Шевченкове Перше), գյուղ Ուկրաինայի Խարկովի մարզի Բլիզնյուկովի շրջանում։ Հիմնադրվել է 1924 թվականին։
2001 թվականի տվյալներով Շևչենկովո Պերվոե գյուղում բնակվում էր 464 մարդ։ Բնակավայրը զբաղեցնում է 0,72 կմ² տարածք։ Բնակչության խտությունը կազմում էր 644,44 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Սահակյան-Լևոն Մկրտչյան քոլեջ

Սահակյան-Լևոն Մկրտչյան քոլեջ, 12-ամյա միջնակարգ դպրոց Բեյրութում (մինչև 1938 թվականը՝ 6-ամյա լիցեյ, 1938-1957 թվականներին 8-ամյա նախակրթարան՝ ֆրանսիական ծրագրով, 1957-1971 թվականներին՝ 10-ամյա)։ Երկսեռ ուսումնական հաստատությունը սկզբում եղել է Լիբանանահայոց առաքելական առաջնորդարանին ենթակա ազգային վարժարան։ Ներկայումս Հայ կրթական և բարեսիրական միության սեփականությունն է։ Հիմնվել է 1923 թվականին, Բեյրութի արևելյան մասում գտնվող հայկական վրանաքաղաքում (Ադանա քեմփ)։
Սկզբում գործել է վրանում, այնուհետև, թաղային խորհրդի ջանքերով 2-3 ամսում կառուցված փայտաշեն երկհարկանի շենքում, անվանվել է Ազգային վարժարան և կոչվել Սահակյան (ի պատիվ Մեծի Տանն Կիլիկիո կաթողիկոս Մահակ Բ Խապայանի)։ Նույն թվականին վարժարանին կից բացվել է Զորավար Անդրանիկյան մանկապարտեզը (այժմ կոչվում է դպրոցի երկարամյա անօրեն Բենիամին Ժամկոչյանի անունով)։ 1933 թվականի հունվարի 30-ին Բեյրութի հայ գաղթականների վրանաքաղաքի հրկիզումից հետո տեղափոխվել է մոտակա Նոր Հաճըն թաղամասում գտնվող գերմանական նախկին զորանոցի շենք, որտեղ և գործել է մինչև 1974 թվականը։ 1971-1974 թվականներին մեծահարուստ Լևոն Մկրտիչյանի միջոցներով Բեյրութի արվարձաններից Սին-էլ-ֆիլմում կառուցվել է դպրոցի նոր շենքը, 1971 թվականից վերանվանել է Սահակյան-Լևոն Մկրտիչյան քոլեջ։
Լիբանանի քաղաքացիական կռիվների առաջին շրջանում (1975-1979 թթ.) հիմնովին ավերվել է քոլեջի շենքը, կողոպտվել գրադարանն ու լաբորատորիաները, նվազել սովորողների ու ուսուցիչների թիվը։ 1980 թվականից պարապմունքները տեղի են ունենում վերակառուցված շենքում։ 2002 թվականին ունեցել է 113 աշակերտ։ 1948 թվականից (ընդհատումներով) լույս է ընծայում «Ուսանող» պարբերագիրքը։ Տնօրենն է Հակոբ Կերկերյանը (1996 թվականից)։
Սակայն պարապմունքներն ընդմիջումներով շարունակվել են Նոր բարձրագույն վարժարանի շենքում։ 1980 թվականից պարապմունքները տեղի են ունենում վերակառուցված շենքում։ Սահակյան-Լևոն Մկրտչյան քոլեջը գտնվում է Լիբանանի կրթության նախարարության խնամակալության ներքո։ Դասավանդվում են հայագիտական առարկաներ, բնական գիտություններ, արվեստների պատմություն, օտար լեզուներ (անգլերեն, ֆրանսերեն, արաբերեն), արհեստներ, մարզանք և այլ առարկաներ։ Արաբական պատմությունն ու աշխարհագրությունը դասավանդվում են արաբերեն։ Քոլեջն ունի ակումբներ (մարզական, երաժշտական, թատերական են), մանկապարտեզ, տպարան, գիշերօթիկ բաժին։ Սերտ կապերի մեջ է մայր հայրենիքի հետ, որտեղից ստանում է դասագրքեր, լաբորատոր սարքավորումներ են։ Շրջանավարտների զգալի մասը բարձրագույն կրթություն է ստանում Երևանի բուհերում։
Շաքարավազ

Շաքարավազ, ընդունված է առևտրում անվանել սախարոզ, որպես «շաքար»։ Շաքարավազը ստացվում է շաքարազգի մշակաբույսերի՝ հիմնականում շաքարի ճակնդեղի և շաքարեղեգի մշակման արդյունքում։
Ախալծկղարո

Ախալծկղարո (վրաց.՝ ახალწყარო), գյուղ Վրաստանում։ Գտնվում է Քվեմո Քարթլիի մարզի Գարդաբանի շրջանում։


== Դիրք ==
Գյուղը գտնվում է ծովի մակարդակից 660 մետր բարձրության վրա։ Շրջկենտրոն Գարդաբանից հեռու է 53 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 453 մարդ։


== Ծանոթագրություններ ==
Խտաչափ

Խտաչափ, հեղուկների կամ գազերի խտությունը չափելու սարք։ Տարբերում են կշռային (պիկնոմետր), ստատիկ (արեոմետր) և դինամիկ խտաչափեր։ Կշռային խտաչափի գործողության սկզբունքը հիմնված է որոշակի ծավալի հեղուկի անմիջական կշռման վրա։ Ստատիկ խտաչափում միջավայրի խտությունը որոշվում է նրա մեջ ընկղմված լողանը դուրս մղող արքիմեդյան ուժով։ Դինամիկ խտաչափի աշխատանքը հիմնված է արտահոսման օրենքի վրա (գազերի խտությունները հակադարձ համեմատական են միևնույն ճնշման և ջերմաստիճանի դեպքում բարակ պատի նեղ անցքերից արտահոսող գազերի արագությունների քառակուսուն)։ Հեղուկների խտությունը չափելու համար կիրառվում են նաև ռադիոիզոտոպային, վիբրացիոն և ուլտրաձայնային խտաչափեր։


== Արեոմետր ==

Արեոմետր, հեղուկների և պինդ մարմինների խտության չափման սարք, որի աշխատանքի սկզբունքը հիմնված է Արքիմեդի օրենքի վրա։ Կարծիք կա, որ արեոմետրը հայտնագործել Հիպատիան։
Արեոմետրը ապակե խողովակ է, որի ստորին մասը, տրամաչափման ժամանակ, լցվում է սնդիկով՝ անհրաժեշտ զանգված ունենալու համար։ Վերին՝ նեղ մասում գտնվում է սանդղակը, որը նշագրված է լուծույթի խտության արժեքով կամ լուծված նյութի խտության արժեքով։ Լուծույթի խտությունը հավասար է արեոմետրի զանգածի և նրա ծավալի հարաբերությանը, ինչ չափով որ այն իջեցվում է հեղուկի մեջ։ Համապատասխանաբար՝  կան հաստատուն ծավալի և հաստատուն զանգվածի արեոմետրեր։

Հաստատուն զանգվածի արեոմետրով հեղուկի խտությունը չափելու համար չոր և մաքուր արեոմետրը իջեցնում են այդ հեղուկի մեջ այնպես, որ այն ազատ լողա նրանում։ Խտության արժեքը կարդում են արեոմետրի սանդղակից՝ մենիսկի ստորին ծայրից։
Հաստատուն ծավալով արեոմետրով չափելու համար փոխում են նրա զանգվածը նրա սուզումը հասցնելով որոշակի չափի։ Խտությունը որոշվում է բեռի զանգվածով և դուրս մղված հեղուկի ծավալով։
Գործնական կիրառության համար արեոմետրը աստիճանավորում են ըստ լուծվող նյութի խտության, օրինակ՝

Սպիրտաչափ ֊ աստիճանավորում են ալկոհոլի տոկոսներով խմիչքի թնդությունը չափելու ամար,
Լատոմետր ֊ աստիճանավորում են յուղի տոկոսներով՝ կաթի որակը որոշելու համար,
Աղաչափ ֊ Լուծույթի աղիությունը չափելու համար,
Շաքարաչափ ֊ լուծված շաքարի խտությունը որոշելու համար։Քանի որ հեղուկների խտությունը կախված է ջերմաստիճանից, խտության չափումները պետք է կատարվեն որոշակի ջերմաստիճանում, որի համար արեոմետրին օժտում են նաև ջերմաչափով։
Գոյություն ունեն արեոմետրերի հետևյալ տեսակները՝

Ընդհանուր նշանակության արեոմետր,
արեոմետր կաթի համար,
արեոմետր նավթամթերքների համար,
արեոմետր մեզի համար,
սպիրտի արեոմետր,
էլեկտրոլիտի արեոմետր,
գրունտի արեոմետր,
շաքարի արեոմետր,
արեոմետր-ջրաչափ ջերմաչափով։


== Ծանոթագրություններ ==
Իբրահիմ

Իբրահիմ, գյուղ Արևմտյան Հայաստանում, Դիարբեքիրի վիլայեթի Մարդինի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Կիտուբա

Կիտուբա՝ Բանտու լեզուներից մի լեզու Կենտրոնական Աֆրիկայում տարածված է որպես Լինգվա ֆրանկա։ Ձևավորվել է Կոնգոյի լեզվի բառապաշարի հիման վրա։ Համարվում է Կոնգոյի Հանրապետություն և Կոնգոյի Դեմոկրատական Հանրապետություն պետությունների պետական լեզուն։
Կիտուբան համարում են նաև կրեոլական լեզու, որը սակայն հաստատ չէ ։


== Անվանում ==
Կիտուբա լեզվով խոսող մարդիկ իրենց լեզուն անվանում են տարբեր լեզուներով։ Կոնգոյի Դեմոկրատական Հանրապետությունում այն անվանվում է Munukutuba или Kituba: Սակայն այս ձևը շարահյուսական առումով սխալ է համարվում, քանի որ բառացի նշանակում է «ես խոսել»։ Կոնգոյի Հանրապետությունում այս լեզուն անվանվում է Kituba: Վերջինս նշանակում է «խոսք»։
Կոնգոյի Դեմոկրատական Հանրապետությունում Կիտուբա լեզուն պաշտոնական ձևով անվանվում է Kikongo ya leta , սակայն շատ շրջաններում ՝ հատկապես Կոնգո ցեղերի շրջաններում այն անվանվում է պարզապես Kikongo: Կոնգոյի Դեմոկրատական հանրապետության սահմանադրության համաձայն կիտուբա լեզուն պետական լեզու է։


== Տարածվածությունը ==
Կիտուբան համարվում է Կոնգոյի Հանրապետություն և Կոնգոյի Դեմոկրատական Հանրապետություն պետությունների պետական լեզուն։ Այսինքն այս լեզուն օգտագործվում է պետությունների կառավարման և կրթության մեջ։
Բացի այդ լեզուն օգտագործվում է մասսայական տեղեկատվություն ստանալու գործում։ ԿԴՀ-ում և ԿՀ-ում Կիտուբա լեզուն օգտագործվում է որպես հեռուստա- և ռադիոտեսությունների մեջ։


== Ծանոթագրություններ ==
Ադրիանուպոլսի ավետարան

«Ադրիանուպոլսի ավետարան», հայկական մանրանկարչության մագաղաթե ձեռագիր մատյան։ Հայերեն հնագույն թվակիր ավետարան։ Գրվել ու պատկերազարդվել է 1007-ին Բյուզանդիայի Ադրիանուպոլիս քաղաքում․ գրիչ՝ Կիրակոս երեց։ Պատվիրատուն է հայ ազնվական, Բյուզանդիայի կայսր Վասիլ Բ-ի առաջին սուսերակիր Հովհաննես Պրոքսիմոսը։ Մանրանկարչի անունը չի պահպանվել։
Անհայտ մանրանկարիչը պատկերել է խորաններ, երկու խաչ, 4 ավետարանիչներին, Տիրամորը՝ գահի վրա, մանուկ Հիսուսի հետ և պատվիրատուին։ «Տիրամայրը մանկան հետ» հորինվածքը պատկերագրական տիպով և պատկերման եղանակով սերտորեն առնչվում է նույն շրջանի բյուզանդական օրինակների հետ, մինչդեռ խորանները և կանգնած ավետարանիչների ծանր, մոնումենտալ ֆիգուրները բնորոշ են 10-11-րդ դարերի հայկական ձեռագրերի նկարազարդումներին ու տարբերվում են 11-րդ դարի բյուզանդական ոճից։
«Ադրիանուպոլսի ավետարան»-ի մանրանկարները կարևոր են հայ և բյուզանդական արվեստի առնչությունները պարզաբանելու համար։
1883 թվականին ավետարանը Կոստանդնուպոլսից տեղափոխվել է Սուրբ Ղազար կղզի, որտեղ ցայժմ պահվում է Վենետիկի Մխիթարյան միաբանության մատենադարանում։


== Ծանոթագրություններ ==


== Գրականություն ==
Арутюнова-Фиданян В. А. Армяно-византийская контактная зона (X-XI вв.). Результаты взаимодействия культур. М., 1994
Սարգիսյան Բ., Մայր ցուցակ հայերէն ձեռագրաց մատենադարանին Մխիթարեանց ի Վենետիկ, հ. 1, Վնտ., 1914
Марр Н.Я. Кавказский культурный мир и Армения. Ереван, 1995.
Ադրիանապոլսի աւետարան (1007 թ. reddit կայքում
Գնդապետ

Գնդապետ (գունդ և պետ բառերից - գնդի պետ, գնդի հրամանատար), աշխարհի երկրների մեծ մասի զինված ուժերի և այլ ուժային գերատեսչությունների սպայական և հրամանատարական կազմի ներկայացուցիչներին շնորհվող ռազմական կոչում, ռազմական աստիճան, ռազմական պաշտոն։

		
		
		
		
		


== Տերմինի բացատրությունը ==
Ըստ «Նոր բառգիրք հայկազեան լեզուի» հիմնարար բառարանի՝ գնդապետը բացատրվում է որպես՝ «պետ գնդի զօրուն, զօրապետ միոյ գնդի։»: Ընդ որում, մեջբերելով ԺԴ դարի հայ քերական Հովհաննես Երզնկացի Ծործորեցու համապատասխան նախադասությունը, ցուցյ է տրվում, որ ՙԳնդապետ՚ ռազմական կոչումը գտնվել է ՙՍպարապետ՚ ռազմական կոչումից ներքև, և ՙհազարապետ՞ ռազմական կոչումից վերև․ «սպարապետ, գնդապետ, հազարապետ»։


== Տերմինի կիրառումը տարբեր երկրներում ==
Գնդապետները զանազան երկրներում կոչվում են հետևյալ կերպ.

Բուլղարիայի զինված ուժերում՝ պոլկովնիկ, полковник,
Չեխիայի զինված ուժերում և Սլովակիայի զինված ուժերում՝ պլուկովնիկ, plukovnik,
Լեհաստանի զինված ուժերում՝ պուլկովնիկ, pułkownik,
Գերմանիայի (Պրուսիայի), Ավստրիայի, Շվեյցարիայի, Դանիայի, Նորվեգիայի և այլ պետությունների զինված ուժերում, որոնք որպես հիմք վերցրել են ռազմական գործի պրուսական մոդելը, - օբերսթ, Oberst,
Շվեդիայի զինված ուժերում՝ էովերսթե, överste (полковник) և էովերսթե ավ 1-ա գրադեն, överste av 1-a graden (1-ին դասի գնդապետ),
Մեծ Բրիտանիայի զինված ուժերում, ինչպես նաև ԱՄՆ-ի, Կանադայի, Պակիստանի, Հնդկաստանի և այլ երկրների զինված ուժերում, որոնք որպես հիմք են վերցրել ռազմական գործի անգլոսաքսոնական մոդելը՝ քըընել կամ քոլոնել, colonel,
Իտալիայի զինված ուժերում՝ կոլոնելլո, colonnello,
Իսպանիայի զինված ուժերում և այլ իսպանալեզու պետությունների զինված ուժերում՝ կորոնել, coronel,
Իսրայելի զինված ուժերում՝ ալուֆ միշնե, aluf mishneh, алуф мишне (եբրայերեն՝ אלוף משנה‎),
Թուրքիայի զինված ուժերում՝ ալբայ, albay:Հայաստանի, Ռուսաստանի Դաշնության, ինչպես նաև մի շարք այլ պետությունների զինված ուժերում արդի ժամանակաշրջանում «Գնդապետ» զինվորական կոչումը շնորհվում է Պաշտպանության նախարարի հրամանով։
Համաձայն Զինվորական ծառայություն անցնելու մասին ՀՀ օրենքի՝ Գնդապետ կոչում ստացած զինծառայողները դասվում են ավագ սպայական կազմի շարքում։
Գնդապետները սովորաբար գլխավորում են գնդերը (զորագնդերը), սակայն հաճախ կարող են նշանակվել նաև բրիգադի, և նույնիսկ դիվիզիայի հրամանատարի պաշտոնին, իսկ որոշ բանակներում՝ նաև բանակային կորպուսի հրամանատարի տեղակալի պաշտոնին։


== Պատկերասրահ ==


== Ծանոթագրություններ ==
Տորա (այլ կիրառումներ)

Տորա, կարող է վերաբերել՝

Տորա - համայնք Իսպանիայում, մտնում է Լիեդա նահանգի և Կատալոնիա ինքնավար միության կազմի մեջ
Տորա - գետ Ռուսաստանում, հոսում Արխանգելսկի մարզում։ Գետաբերանը տեղակայված է Բարձր Լուպի գետի աջ ափին՝ 54 կմ հեռավորության վրա
Տորա - գետ Ռուսաստանում, հոսում Արխանգելսկի մարզում։ Գետաբերանը տեղակայված է Օչեյա գետի աջ ափին
(4521) Ակիմով

(4521) Ակիմով (անգլ.՝ Akimov), աստերոիդ աստերոիդների հիմնական գոտում։ Հայտնաբերվել է 1979 թվականի մարտի 29-ին Նիկոլայ Չեռնիխի կողմից Նաուչնիում։
Միջին հեռավորությունը Արեգակից կազմում է 3,118603 ա. մ., առավելագույնը մոտենում է 2,8426 ա. մ. հեռավորության վրա և հեռանում 3,3946 ա. մ.։ Արեգակի շուրջ մեկ ամբողջական պտույտ է կատարում 2011,59 երկրային օրվա ընթացքում, իր ուղեծրով շարժվելով միջինում 0,178963 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 14,38° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4521) Ակիմով աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Պորտո Սան Ջորջո

Պորտո Սան Ջորջո (իտալերեն՝ Porto San Giorgio), կոմունա Իտալիայում, գտնվում է Մարկե շրջանում՝ Ֆերմո պրովինցիայում։ Բնակչությունը կազմում է 16091 մարդ (2008 թվականի տվյալներով), բնակչության խտությունը՝ 1 872,26 մարդ/կմ²։ Տարածքը կազմում է 9 կմ²։ Փոստային ինդեքս՝ 63017։ Հեռախոսային կոդ՝ 0734։
Կոմունայի հովանավորն է Սուրբ Գևորգը։ Տոնը նշվում է ապրիլի 23-ին։


== Ժողովրդագրություն ==
Բնակչության գրաֆիկը.


== Համայնքի վարչակազմը ==
Հեռախոս։ 0734 6801
Էլ-փոստ։ segreteria@comune-psg.org
Պաշտոնական կայք։ http://www.comune.porto-san-giorgio.ap.it/ Archived 2007-02-02 at the Wayback Machine.


== Արտաքին հղումներ ==
http://www.comune.porto-san-giorgio.ap.it/ Archived 2007-02-02 at the Wayback Machine.
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Աստերոիդների ցանկ (237201-237300)

Աստերոիդների ցանկ (237101-237200)  • Աստերոիդների ցանկ  • Աստերոիդների ցանկ (237301-237400)
 Աստերոիդների ցանկ (237101-237200)  • Աստերոիդների ցանկ  • Աստերոիդների ցանկ (237301-237400)
Ծովերի ցասումը (նկար)

«Ծովերի ցասումը» (ռուս.՝ Гнев морей), հայ ծովանկարիչ Հովհաննես Այվազովսկու նկարներից։ Հեղինակը կտավը վրձնել է 1886 թվականին։ Յուղաներկով կտավի չափերն են՝ 70,1 × 110 սմ։
Այսօր «Ծովերի ցասումը» ստեղծագործությունը գտնվում է մասնավոր հավաքածուում։


== Նկարագիր ==
«Ծովերի ցասումը» ստեղծագործությունում Հովհաննես Այվազովսկին պատկերել է փոթորկոտ ծովը ժայռերի մոտ, որոնց ուրվագծերը կորչում են խավարում։ Փոթորկալի ծովը միահյուսված է երկնքին, որտեղ ամպրոպ է։ Մուգ ամպերից փայլատակում են շանթերը։ Ալիքները բախվում են բարձր ափերին և գահավիժում ներքև։ Փոթորկահույզ մթնոլորտը, ծովի ցասումը Այվազովսկին այնպես է նկարել, կարծես դիտողը լսում է ափերի շառաչն ու կայծակների որոտը։
Առաջին պլանի ձախ կողմում նկարիչը նավակ է վրձնել, որտեղ մարդիկ են պատկերված։ Վերջիններս փրկվել են նավի խորտակումից։ Նրանցից մեկը ձեռքով դեպի ափն է ցույց տալիս, մյուսները թիավարում են։
Նկարի գունապնակում հիմնականում մուգ երանգներ են օգտագործված։ Կտավը ստեղծված է սառը և տաք մոխրագույն, մուգ կապույտ և դեղնավուն-դեղնակարմիր երանգներով։

		
		
		


== Առանձնահատկություններ  տեխնիկա ==
«Ծովերի ցասումը» կտավը ստեղծելիս հեղինակը օգտագործել է բարդ տեխնիկա։ Սկզբից Այվազովսկին գրունտի վրա գրաֆիտային մատիտանկարն է արել, հետո մի քանի շերտ ներկեր՝ տարբեր մշակման և ուղղվածության, ինչպես նաև թափանցաներկում, արտացոլում, տարբեր ձևի վրձնահարվածներ։
Կտավը ստեղծվել է մի քանի փուլով։ Հիմնական նկարումն արված է մեծ վրձնահարվածներով՝ միջին խտության։ Հետո նկարվել են փոքր դետալները։ Լուսավոր ծայրերը նկարված են թավամազ վրձնի կարճ քսումով՝ շատ լավ արտացոլելով կլոր ձևերը։ Որոշ հատվածներ՝ ջրի փրփուր, ալիքներ, ժայռերից թափվող ջրեր նկարված են կիսաթափանցիկ սպիտականերկի թափանցաներկումով։ Մարդկանց ֆիգուրները ստեղծված են երկնագույն, զմրուխտե, կարմիր, կավաքարագույն ներկերով։
Հետազոտությունները փաստել են, որ հեղինակը չի օգտագործել հազվագյուտ ներկեր։


== Պատմություն ==
Հովհաննես Այվազովսկին «Ծովերի ցասումը» ստեղծագործությունը վրձնել է 1886 թվականին։ Կտավը գտնվել է Գերմանիայի իշխանական հավաքածուում։ 2007 թվականին սեփականատերը, որը այն ձեռք էր բերել դեռևս 1940-ական թվականներին վերոնշյալ հավաքածուից, կտավը վաճառքի ներկայացրեց Սոթբիս աճուրդի տանը՝ Լոնդոնում։
2007 թվականի նոյեմբերի 8-ից ցուցադրվել է Մոսկվայի Պետական պատմական թանգարանում։
2007 թվականի նոյեմբերի 26-ին «Ծովերի ցասումը» կտավը Լոնդոնում վաճառվել է Սոթբիս աճուրդի տանը՝ 513,3 հազար ֆունտով։
Այսօր գտնվում է մասնավոր հավաքածուի կազմում։


== Ծանոթագրություններ ==
Իմաստաբանական եռանկյուն

Իմաստաբանական եռանկյուն (սեմիոտիկայում), լեզվական նշանի և դրա հետ անմիջականորեն հարաբերակցվող նշանային իրադրության բաղադրիչների կապերի սխեմատիկ պատկերումն է։ Այդ հարաբերությունների բնույթի բացահայտման փորձեր կատարել են դեռևս ստոիկները։ Կախված սեմիոտիկական պրոբլեմների այս կամ այն ըմբռնումից և փիլիսոփայական մոտեցումներից, տարբեր ուսմունքներում Իմաստաբանական եռանկյունին կառուցվում և բացատրվում է տարբեր կերպ։ Սովետական գիտնականների հետազոտություններում նշանային իրադրությունը ներկայացվում է եռանկյան տեսքով, որի գագաթներում նշվում են՝ լեզվական նշան, նշանակվող առարկա, հասկացություն։ Լեզվական նշանը նշանակում է իրականության ինչ-որ երևույթ և արտահայտում է համապատասխան հասկացությունը (մտապատկերը)։ Նշանի և նշանակվող առարկայի հարաբերությունը միջնորդավորում է մեկնաբանը՝ նշաններից օգտվողը։ Մեկնաբանի գիտակցությունում եղած հասկացությունը նշանակվող առարկայի արտացոլումն է։ Այդ հարաբերությունները, որ կազմում են համակարգ, կարող են ռեալ գոյություն ունենալ մարդկանց միջև լոկ լեզվական հաղորդակցման ընթացքում։
Բեգուրդաղ

Բեգուրդաղ , լեռներ Բյուրակն-Մնձուրյան լեռնահամակարգում, Քղիից մոտ 30 կմ դեպի հյուսիս-արևմուտք։ Ձգվում են արևելյան մասում արևելքից արևմուտք, իսկ արևմտյան հատվածում՝ հարավ-արևմուտքից հյուսիս-արևելք։ Նրա լանջերից սկիզբ են առնում Արևմտյան Եփրատի մի շարք վտակներ։


== Ծանոթագրություններ ==
Օկտյաբրշչինա (գյուղ, Յամպոլի շրջան)

Օկտյաբրշչինա (ուկրաիներեն՝ Октябрщина), գյուղ Ուկրաինայի Սումիի մարզի Յամպոլի շրջանում։
2001 թվականի տվյալներով Օկտյաբրշչինա գյուղում բնակվում էր 19 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
(1244) Դեյրա

(1244) Դեյրա (անգլ.՝ Deira), աստերոիդ աստերոիդների հիմնական գոտում։ Հայտնաբերվել է 1932 թվականի մայիսի 25-ին Սիրիլ Ջեքսոնի կողմից Յոհանեսբուրգում։
Միջին հեռավորությունը Արեգակից կազմում է 2,342755 ա. մ., առավելագույնը մոտենում է 2,1106 ա. մ. հեռավորության վրա և հեռանում 2,575 ա. մ.։ Արեգակի շուրջ մեկ ամբողջական պտույտ է կատարում 1309,75 երկրային օրվա ընթացքում, իր ուղեծրով շարժվելով միջինում 0,274861 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 8,69° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1244) Դեյրա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Մելաան

Մելաանի  (վրաց.՝ მელაანი), գյուղ Վրաստանում։ Գտնվում է Կախեթի մարզի Գուրջաանի շրջանում։


== Դիրք ==
Գյուղը գտնվում է ծովի մակարդակից 750 մետր բարձրության վրա։ Շրջկենտրոն Գուրջաանից հեռու է 25 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 1079 մարդ, մեծամասնությունը՝ վրացիներ (97,5%)։


== Ծանոթագրություններ ==
Տուրետ Լևանս

Տուրետ Լևանս (ֆր.՝ La Trinité), կոմունա Ֆրանսիայի հարավ-արևելքում՝ Պրովանս-Ալպեր-Լազուրե ափ շրջանի Ծովափնյա Ալպեր դեպարտամենտի Նիցցա շրջանի Տուրետ Լևանս կանտոնում։ Մինչև 2015 թվականի մարտը կոմունան վարչականորեն ընդգրկված է եղել Լևանս կանտոնի կազմում (Նիցցա շրջան)։
Կոմունայի տարածքը կազմում է 16,5 կմ², բնակչությունը՝ 4639 մարդ (2006) աճի միտումով, 2012 թվականին՝ մարդ 4786 մարդ, բնակչության խտությունը՝ 290,1 մարդ/կմ²։


== Բնակչություն ==
Կոմունայի բնակչությունը 2011 թվականին կազմել է 4731 մարդ, 2012 թվականին՝ 4786 մարդ.

Բնակչության թվաքանակի դինամիկան։


== Տնտեսություն ==
2010 թվականին աշխատունակ տարիքի (15-64 տարեկան) 3010 բնակիչներից 2238-ը եղել են տնտեսապես ակտիվ, 772-ը՝ ոչ ակտիվ (ակտիվության գործակիցը կազմել է 74,4 %, 1999 թվականին եղել է 70,1 %։ Աշխատունակ տարիքի 2238 ակտիվ բնակիչներից աշխատում էին 2101-ը (1059 տղամարդ և 1042 կին), 137 հաշվառված էին որպես գործազուրկ (70 տղամարդ և 67 կին)։ Աշխատունակ տարիքի 772 ոչ ակտիվ բնակիչներից 305-ը եղել են աշակերտներ կամ ուսանողներ, 235-ը՝ թոշակառուներ, իսկ 232-ը՝ ոչ ակտիվ են եղել այլ պատճառներով.:
2010 թվականին կոմունայում հաշվառված են եղել 1704 հարկատու տնային տնտեսություններ, որտեղ ապրում էր 4543,5 մարդ։ Մեկ հարկատուին բաժին ընկնող շահույթը կազմել է 21 հազար 184 եվրո։


== Ծանոթագրություններ ==


== Արտաքին հղումներ ==
Տուրետ Լևանս կոմունայի քաղաքապետարանի պաշտոնական կայք (չաշխատող հղում)(ֆր.)
Նիժնեե Կազանիշչե

Նիժնեե Կազանիշչե (ռուս.՝ Нижнее Казанище, կում.՝ Тёбен Къазаныш), գյուղ Ռուսաստանի Դաղստան հանրապետության Բույնակսկի շրջանի կազմում։
Բնակչությունը 2010 թվականին գրանցված տվյալներով կազմում էր 12871 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ժողովածու (1840)

Ժողովածու (1840), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 1840 թվի տակ։ Ձեռագիրը գրվել է 18-րդ դարում Մկրտիչ Նախշվանցի գրիչի կողմից։ Գրված է թղթի վրա, որը ունի 21.7×14.1 չափս։ Ձեռագիրը կազմված է 148 թերթից։ Գրված է միասյուն և երկսյուն, նոտրգրով։ Կազմը` լուսանցազարդ։ Հիշատակարաններ գրչի՝ 147բ։


== Բովանդակություն ==
Առաքել Սիւնեցւոյ Մեկնութիւնք Սահմանաց գրոց, Ամենայն չար տանջելի-ի։
Առածք հինգ։
Յովհաննէս Որոտնեցւոյ Հաւաքեալ ի բանից իմաստասիրաց, Քարոզք, Վերլուծութիւն Պորփիւրի Ներածութիւն Ստորոգութեանցն Արիստոտէլի։
Դաւթի Վասն բաժանման։
Պաղտասարի Դպրի Համառօտեալ ի բանից Դաւթի, Գրիգոր Տաթևացւոյ Յաղագս աստուածային անուանց։
Յաղագս անուան առաքինութեան։
Յաղագս գարշութեան մեղաց։


== Ծանոթագրություններ ==
Սեյայի շրջան

Սեյայի շրջան (լատիշ․՝ Sējas novads), վարչատարածքային միավոր Լատվիայի կենտրոնական մասում։ Սահմանակից է Ադաժի, Սաուլկրաստիի, Լիմբաժիի, Կրիմուլդայի և Ինչուկալնսի շրջաններին։
Երկրամասում ներքին բաժանումը բացակայում է։
2010 թվականի հունվարի 1-ի տվյալներով բնակչությունը կազմել է 2.496 մարդ։ Տարածքի մակերեսը կազմում է 227.9 կմ² ։
Տարածաշրջանը կազմավորվել է 2009 թվականի հուլիսի 1-ին Լատվիայի Ռիգայի շրջանի վարչական բարեփոխումների ավարտից հետո։


== Ազգային կազմ ==
2011 թվականի Լատվիայի մարդահամարի տվյալներով բնակչության ազգային կազմը բաշխվել է հետևյալ կերպ՝ 


== Ծանոթագրություններ ==


== Արտաքին հղումներ ==
Սեյայի շրջանի պաշտոնական կայքը(լատիշերեն)
Սաբրի (գյուղ, Գատչինսկի շրջան)

Սաբրի (ռուս.՝ Сабры), գյուղ Ռուսաստանի Լենինգրադի մարզի Գատչինսկի շրջանի կազմում։
Բնակչությունը 2007 թվականին գրանցված տվյալներով կազմում էր 37 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ստուրսկուգ

Ստուրսկուգ (նորվ.՝ Storskog, լատ.՝ Big Forest), բնակավայր Նորվեգիայում (Sør-Varanger մունիցիպալիտետ), որտեղ գտնվում է ռուս-նորվեգական սահմանի միակ կանոնավոր ավտոմոբիլային անցակետը : Այն փոխարինեց  առաջին՝ 1949 թվականին ՆԱՏՕ-ի Skafferhullet անցակետին Նորվեգիայի միանալուց առաջ ստեղծված անցակետին։ Ռուսական կողմից անցակետը կոչվում է Բորիսոգլեբսկ։


== Ծանոթագրություններ ==


== Արտաքին հղումներ ==
Стурскуг на спутниковой карте Викимапия
Սեարա նահանգի հյուսիսարևմտյան մարզ

Սեարա նահանգի հյուսիս-արևմուտք (պորտ.՝ Mesorregião do Noroeste Rio-Grandense) վարչական մեզոշրջան Բրազիլիայում, մտնում է Ռիու Գրանդե դե Սուլ նահանգի մեջ։ Բնակչությունը կազմում է 1 970 326 մարդ 2006 թվականի տվյալով։ Զբաղեցված տարածքը 64 930,583 կմ²։ Բնակչության խտությունը 30,3 մարդ/կմ²։


== Վիճակագրություն ==
Համախառն ներքին արտադրանքը կազմել է 23 936 006 862,00 (ըստ Բրազիլիայի ինստիտուտի աշխարհագրության և վիճակագրության տվյալների)
Համախառն ներքին արտադրանքը մեկ շնչի հաշվով 2003 թվականին կազմում է 12 194,63 ռեալ (ըստ Բրազիլիայի ինստիտուտի աշխարհագրության և վիճակագրության տվյալների)
Մարդկային զարգացման ինդեքսի պոտենցիալը 2000 թվականին կազմել է 0,780
Պրուդի (գյուղ, Պուտիվիլի շրջան)

Անվան այլ կիրառումների համար տե՛ս՝ ՊրուդիՊրուդի (ուկրաիներեն՝ Пруди), գյուղ Ուկրաինայի Սումիի մարզի Պուտիվիլի շրջանում։
2001 թվականի տվյալներով Պրուդի գյուղում բնակվում էր 320 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Աննա Անդրուսենկո

Աննա Վալերևնա Անդրուսենկո (ռուս.՝ Анна Валерьевна Андрусенко, հուլիսի 3, 1989(1989-07-03), Դոնեցկի մարզ, Ուկրաինական ԽՍՀ, ԽՍՀՄ), ռուսական կինոյի և թատրոնի դերասանուհի։


== Կենսագրություն ==
Աննա Անդրուսենկոն ծնվել է Դոնեցկի մարզում։ Հայրը կրթությամբ եղել է պատմաբան, աշխատել է որպես տնտեսագետ տեղական ընկերություններից մեկում։ Երբ լրացել է Աննայի վեց տարին, ամբողջ ընտանիքը տեղափոխվել է Ռուսաստան՝ Սոչի։ Այնտեղ Աննան սկսել է հաճախել հանրակրթական դպրոց, արել է իր առաջին քայլերը թատերական բեմում։ Դեռ տարրական դպրոցում սովորելու ընթացքում Աննան հաճախել է դերասանական վարպետության արտադասարանային պարապմունքների, մասնակցել տարբեր ցերեկույթների, ներկայացումների ու ստեղծագործական երեկոների։ Հետագայում ընդունվել է Սոչի քաղաքի համալսարաններից մեկի սոցիալ-մշակութային գործունեության ֆակուլտետ։ Սակայն այնտեղ սովորելը չի հաջողվել։ Մեկ տարի չանցած՝ Աննա հեռացել է տանից ու մեկնել Մոսկվա։ Մայրաքաղաքում նա ընդունվել է Մ. Շչեպկինի անվան բարձրագույն թատերական ուսումնարան և սկսել է սովորել դերասանական վարպետություն դերասան և մանկավարժ Բորիս Կլյուևի մոտ։ 2012 թվականին ավարտել է թատերական ուսումնարանը։
Դերասնուհին ճանաչման է արժանացել «Փակ դպրոց» ռուսական միստիկական հեռուստասերիալում կատարած դերի շնորհիվ։ Աննան մարմնավորել է տասնվեցամյա աղջկա՝ Ելիզավետա Վինոգրադովային, որը տառապում է սրտային անբավարարությունից և սրտի փոխպատվաստումից հետո իր մոտ հայտնաբերում է գերբնական ունակություններ։
2012 թվականին հայտնի է դարձել, որ Աննա Անդրուսենկոն ընտրվել է նկարահանվելու իսպանական «Հրեշտակ կամ դև» հեռուստասերիալի ռուսական ադապտացիայում։ 2013 թվականին հայտնի է դարձել, որ Աննա Անդրուսենկոն Պավել Պրիլուչնիի և Դենիս Շվեդովի հետ նկարահանվելու է «Մաժոր» սերիալում՝ մարմնավորելով Վալերիային։ Սերիալը ցուցադրվել է 2014 թվականին Ռուսաստանի Առաջին ալիքով։


== Թատերական աշխատանքներ ==
«Ակամա բժիշկ» – Լյուսինդա
«Սիրելիներից մի բաժանվեք» – Լարիսա
«Զվարճալի դեպք»
«Հին ընկերն ավելի լավ է, քան երկու նորը»
«Թակարդ»


== Ֆիլմագրություն ==
Աննա Անդրուսենկոն նկարահանվել է նաև Սերգեյ Ռիբաչյովի «Глазки» և ПФД «Для неё» տեսահոլովակներում։


== Մրցանակներ ==
2012 — «Ոսկե նարինջ» թուրքական միջազգային կինոփառատոն մրցանակ «Կնոջ լավագույն դերակատարում» անվանակարգում «Մնաս բարով, Կատյա» ֆիլմում Եկատերինայի դերի համար։


== Ծանոթագրություններ ==


== Արտաքին հղումներ ==
«Анна Андрусенко»։ Вокруг ТВ։ Արխիվացված է օրիգինալից 2013-04-11-ին։ Վերցված է 2013-03-11 
«Звезда «Закрытой школы» Анна Андрусенко влюбилась в демона»։ Вокруг ТВ։ Արխիվացված է օրիգինալից 2013-04-11-ին։ Վերցված է 2013-03-11 
«Анна Андрусенко: «Смерть Ильи Олейникова — огромная потеря»»։ Вокруг ТВ։ Արխիվացված է օրիգինալից 2013-04-11-ին։ Վերցված է 2013-03-11
Ֆուտբոլի Անգլիայի գավաթ 1987-88

Ֆուտբոլի Անգլիայի գավաթ 1987-88 (անգլ.՝ 1987-88 FA Cup), Ֆուտբոլի Անգլիայի գավաթի 107-րդ խաղարկությունն է, որում հաղթեց «Ուիմբլդոն» ֆուտբոլային ակումբը։


== Եզրափակիչ ==
Ֆուտբոլ խաղալու կանոններ

Ֆուտբոլ խաղալու կանոններ (անգլ.՝ Laws of the Game, բառացիորեն՝ «խաղի կանոններ»), ֆուտբոլ խաղալու կարգը որոշող կանոնակարգ, համաձայն որի անցկացվում են ֆուտբոլային հանդիպումները։ Առաջին ֆուտբոլային հանդիպումը, որ անցկացվել է այդ կանոններով, անցկացվել է 1848 թվականին Քեմբրիջի համալսարանի ուսանողները Փարքերս Փիսում։ 1863 թվականի հոկտեմբերի 26-ին Անգլիայի Ֆուտբոլային ասոցիացիան պաշտոնապես հաստատել է այդ կանոնները։ Կանոնների ժամանակակից տարբերակը մշակվել է Ֆուտբոլային ասոցիացիաների միջազգային խորհրդի կողմից և հրապարակվել Ֆուտբոլի միջազգային ֆեդերացիայի կողմից։ Ֆուտբոլ խաղալու կանոնները կարգավորում են նաև խաղացողների քանակի, հանդիպումների տևողության, խաղադաշտի չափերի, ֆուտբոլայի գնդակի նկատմամբ պահանջների, խաղի կանոնների խախտման և մի շարք այլ հարցեր։


== Ընթացիկ խմբագրություն ==

Կանոնների վերջին խմբագրումը բաղկացած է 17 կետից.

Կանոն 1։ Ֆուտբոլային խաղադաշտ
Կանոն 2։ Ֆուտբոլային գնդակ
Կանոն 3։ Խաղացողների թվաքանակ
Կանոն 4։ Ֆուտբոլային համազգեստ
Կանոն 5։ Մրցավար
Կանոն։ Մրցավարի օգնականներ
Կանոն 7։ Խաղի տևողություն
Կանոն 8։ Խաղի սկիզբ և վերսկսում
Կանոն 9։ Գնդակը խաղի մեջ և խաղից դուրս։Գնդակը խաղից դուրս է, եթե այն ամբողջությամբ հատել է դարպասների գիծը կամ կողայի սահմաները՝ դաշտով կամ օդով կամ խաղը կանգնեցվել է մրցավարի կողմից։ Մնացած ժամանակաընթացքում գնդակը խաղի մեջ է, ներառյալ այն դեպքերը, երբ այն դուրս է գալիս դարպասներից, դարպասաձողից կամ անկյունային դրոշաձողը և մնում է խաղադաշտում, ինչպես նաև երբ դուրս է գալիս մրցավարից կամ մրցավարի օգնականներից, որոնք գտնվում են խաղադաշտի սահմաններում։

Կանոն 10։ Դարպասի գրավում
Կանոն 11։ «Խաղից դուրս» իրավիճակ
Կանոն 12։ Խախտումներ և անկարգապահ վարքագիծ
Կանոն 13։ Տուգանային և ազատ հարվածներ
Կանոն 14։ 11-մետրանոց հարված
Կանոն 15։ Գնդակի նետում
Կանոն 16։ Հարված դարպասից
Կանոն 17։ Անկյունային հարված


== Պատմություն ==
Առաջին անգամ այս կանոնները ներկայացվել են 1863 թվականի դեկտեմբերի 7-ին Անգլիայի Ֆուտբոլային միության կողմից։ Կանոնների հիմքը Քեմբրիջի համալսարանի կանոնակարգն է եղել։
Ներկայումս կանոնները համակարգում է Ֆուտբոլային ասոցիացիաների միջազգային խորհուրդը, որտեղ մեկսկան ձայն ունեն անգլիական, շոտլանդական, ուելսյան և հյուսիսիռլանդական ֆուտբոլային ասոցիացիաները, և չորս ձայն՝ ՖԻՖԱ-ն։ Իրական կանոնները ընդունվել են 1970 թվականին, 1992 թվականին 1990 թվականի աշխարհի առաջնության չափազանց անհետաքրքիր լինելու պատճառով արգելք մտցվեց դարպասապահների համար սեփական թիմի խաղացողի փոխանցումից հետո գնդակին ձեռքով դիպչելու համար, այդ օրվանից այդ կանոնը չնչին փոփոխությունների է ենթարկվել։


== Ծանոթագրություններ ==


== Արտաքին հղումներ ==
FIFA։ «Laws of the Game» (անգլերեն)։ FIFA.com։ Արխիվացված օրիգինալից 2012-02-14-ին։ Վերցված է 2014-01-17  — Правила игры по состоянию на сезон 2013/2014 сайте на FIFA.com
2016/17 խաղի կանոններ
«Правила игры (перевод)» (ռուսերեն)։ SportZone.ru 
«Правила игры по состоянию на сезон 2008/2009 (перевод)» (ռուսերեն)։ FPL.ua։ Июль 2008 года։ Արխիվացված է օրիգինալից 2012-02-14-ին։ Վերցված է 2011-09-25
Լա Լիգա 1958-59


== Մրցության ձևաչափ ==
Այս մրցաշրջանից դուրս մնալու փլեյ օֆֆ փուլը վերականգնվեց։ 13-րդ և 14-րդ հորիզոնականները զբաղեցրած ակումբները պետք է խաղային երկխաղյա փլեյ օֆֆ ընդդեմ Սեգունդա դիվիզիոնի երկու որակավորված խմբերի երկրորդ տեղը զբաղեցրած ակումբների դեմ։


== Ակումբներ և տեղագրություն ==


== Լիգայի աղյուսակ ==


== Պիչիչի մրցանակ ==


== Արտաքին հղումներ ==
LFP վեբկայք


== Ծանոթագրություններ ==
Սլովենիայի ազգային և համալսարանական գրադարան

Սլովենիայի ազգային և համալսարանական գրադարան (սլովեն.՝ Narodna in univerzitetna knjižnica, NUK), 1774 թվականին հիմնադրված Սլովենիայի կարևորագույն կրթամշակութային հիմնարկությունը։ Այն գտնվում է Լյուբլյանա մայրաքաղաքի կենտրոնում՝ Տուրյաշկա (Turjaška ulica), Գոսպոսկա (Gosposka ulica) և Վեգովա (Vegova ulica) փողոցների միջև, 1936-1941 թվականների միջև ընկած ժամանակահատվածում ճարտարապետ Յոժե Պլեչնիկի նախագծով  կառուցված շենքում։ Շենքը համարվում է Պլեչնիկի մեծագույն ստեղծագործություններից մեկը։ Համաձայն Հրապարակումների պարտադիր պատճենահանման մասին ակտի` Սլովենիայում հրատարակիչները պարտավոր են իրենց յուրաքանչյուր հրապարակման պատճենը տրամադրել ազգային և համալսարանական գրադարանին։ 2011 թվականին գրադարանում պահվում էր շուրջ 1 307 000 գիրք, 8700 ձեռագիր և շատ այլ տեքստային, տեսողական և մուլտիմեդիական միավորներ։ Գրադարանը նաև բաժանորդագրված է շուրջ 7900 պարբերական հրատարակություններում։ Գրքերը և մյուս նյութերը պահվում են Տուրյաշկա (Turjaška ulica) և Լեսկոշեկ (Leskoškova cesta) փողոցների վրա գտնվող գրապահոցներում։ Պահպանաման տեղի հետ կան խնդիրներ, դրա համար ծրագրվում է մոտ ժամանակներս կառուցել նոր և ժամանակակից շենք գրադարանի մերձակայքում։


== Պատմություն ==
Հիսուսի միաբանության լուծարումից հետո՝ 1774 թվականին, հիսուսյանական և մի քանի վանական գրադարանների հիմքի վրա ձևավորվում է Լիցեյական գրադարանը։ Այն հիմնադրվել է ըստ կայսրուհի Մարիա Թերեզայի դեկրետի։ Հրապարակումների պատճենահանումն ու ցուցանմուշների տրամադրումը ավստրիական դատարանի որոշմամբ 1807 թվականին դառնում է պարտադիր Կրայնայում հրատարակվողների համար, բացառությամբ ֆրանսիական օկուպացիայի կարճ ժամանակահատվածի, երբ գրադարան էին հանձնվում պատճեններ բոլոր Իլիրական գավառներից։ 1919 թվականին գրադարանը վերանվանվում է Պետական տեղեկատու և սկսում հավաքել պատճեններ ամբողջ Սլովենիայից։ Նույն թվականին հիմնադրվում է Լյուբլյանական համալսարանը (առաջին սլովենական համալսարանը) և գրադարանը սկսում է բավարարել նրա կարիքները։ 1921 թվականին Հարավսլավիայում հրատարակված հրապարակումների նմուշների տրամադրումը դառնում է պարտադիր։ 1938 թվականին գրադարանը անվանվում է Համալսարանական։


== Ճարտարապետություն ==
1791 թվականից գրադարանը գտնվում էր Լյուբլյանի լիցեյում։ 1919 թվականին  Լեհական գիմնազիայում լրացուցիչ ժամանակավոր տեղ է հատկացվում։ 1930-1931 թվականներին գրադարանի համար նոր շենքի ծրագիրը նախագծվել է ճարտարապետ Յոզե Պլեչնիկի կողմից։ Նախնական նախագիծը Բելգրադում հանդիպել է Հարավսլավիական իշխանությունների դիմադրությանը։ Այնուամենայնիվ, ուսանողական բողոքի ակցիաները և ցույցերը գործադրում են իրենց ճնշումը, և 1936-1941 թվականների միջև ընկած ժամանակահատվածում Մատո Կուրկա ընկերության կողմից կառուցվում է նոր շենքը  ։


== Ծանոթագրություններ ==


== Գրականություն ==
Gooding, Mel: National and University Library, Ljubljana, Architecture in Detail Series, Phaidon Press, 1997, ISBN 0-7148-2938-2


== Արտաքին հղումներ ==
Պաշտոնական կայք
Ուղեծրի թեքում

Ուղեծրի թեքում (թեքում, ուղեծրի թեքվածություն), երկնային մարմնի ուղեծրի հարթության և հաշվարկի հարթության (բազային հարթության) միջև ընկած անկյունն է։
Սովորաբար նշանակվում է i (անգլ.՝ inclination բառից)։ Թեքումը չափվում է աստիճաններով։

Եթե 
  
    
      
        0
        <
        i
        <
        90
      
    
    {\displaystyle 0<i<90}
  °, ապա երկնային մարմնի շարժումը անվանում են ուղիղ
Եթե 
  
    
      
        90
      
    
    {\displaystyle 90}
  °
  
    
      
        <
        i
        <
        180
      
    
    {\displaystyle <i<180}
  °, ապա երկնային մարմնի շարժումը անվանում են հակադարձԱրեգակնային համակարգում սովորաբար հաշվարկի հարթություն են ընդունում Երկրի ուղեծրի հարթությունը (խավարածրի հարթություն)։ Մյուս մոլորակների և Լուսնի ուղեծրերը շեղվում են Երկրի ուղեծրից միայն մի քանի աստիճանով։
Երկրի արհեստական արբանյակների համար հաշվարկի հարթություն է ընդունվում Երկրի հասարակածի հարթությունը։
Արեգակնային համակարգի այլ մոլորակների արբանյակների համար սովորաբար հաշվարկի հարթություն է ընդունվում համապատասխան մոլորակի հասարակածի հարթությունը։
Էկզոմոլորակների և կրկնակի աստղերի համար հաշվարկի հարթություն է ընդունվում նկարի հարթությունը։
Կիգազիտամակովո

Կիգազիտամակովո (ռուս.՝ Кигазытамаково, բաշկիրերեն՝ Ҡыйғаҙытамаҡ), գյուղ Ռուսաստանի Բաշկորտոստան հանրապետության Միշկինսկի շրջանի կազմում։
Բնակչությունը 2009 թվականին գրանցված տվյալներով կազմում էր 204 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սերգեյ Քոչարյան

Սերգեյ Ալֆրեդի Քոչարյան (ապրիլի 20, 1901), խորհրդային հայ ռեժիսոր, ՀԽՍՀ արվեստի վաստակավոր գործիչ (1941), ԽՄԿԿ անդամ 1944 թվականից։


== Կենսագրություն ==
Բեմական գործունեությունը սկսել է 1921 թվականին Երևանում որպես Գ․ Սունդուկյանի անվան ակադեմիական թատրոնի դերասան։ Որպես դերասան աշխատել է նաև Բաքվի, Լենինականի, Կիրովականի թատրոններում։ 1935 թվականին ավարտել է ԳԻՏԻՍ-ի ռեժիսուրայի ֆակուլտետը։ 1936 թվականից եղել է Երևանի Գորկու անվան բանվորական թատրոնի, իսկ 1937-1948 թվականներին՝ Պատանի Հանդիսատեսի թատրոնի ռեժիսորը։ 1935 թվականից ծավալել է մանկավարժական գործունեություն, 1944 թվականից՝ Երևանի գեղարվեստա-թատերական ինստիտուտում։


== Ռեժիսոր ==


=== Ֆիլմեր ===


=== Ներկայացումներ ===


== Ծանոթագրություններ ==
Aboa Vetus & Ars Nova

Aboa Vetus & Ars Nova, թանգարան, որը գտնվում է Ֆինլանդիայի Տուրկու քաղաքում։ Այն հանդիսանում է ժամանակակից արվեստի և հնագիտության վայր։


== Պատմություն ==
Թանգարանը կառուցվել է 1995 թվականին նույն այն վայրում, որտեղ գտնվում էր նախկին ծխախոտի գործարանի գործարանատիրոջ առանձնատունը՝ Ռեթինգի պալատը։ Այն մտադրվել էր կառուցվել որպես ժամանակակից արվեստի թանգարան «Ars Nova» անվանումով, սակայն այգու վերականգման աշխատանքների ժամանակ, 7 մետր խորության վրա, հայտնաբերվել է մի ամբողջ Տուրկու թաղամաս։ Հետագայում այն թանգարանաֆիկացման ժամանակ դարձավ առանձին «Aboa Vetus»։
2004 թվականին երկու թանգարանները միավորվեցին և ստեղծվեց «Aboa Vetus & Ars Nova» թանգարանը, որը համարվում է Տուրկու քաղաքի ամենանշանավոր թանգարաններից մեկը (տարեկան 160 հազար այցելուներ)։
«Ars Nova» ժամանակակից թանգարանի հավաքածուն ներկայացվոած է Մաթի Քոյվուրինթայի ֆոնդի հավաքածուում։ Թանգարանում այժմ պահվում է ավելի քան 500 աշխատանքներ, որոնց հեղինակներն են ինչպես Ֆինլանդիայի, այնպես էլ միջազգային այլ ժամանակակից արվեստի վարպետներ։


== Պատկերասրահ ==

		
		
		
		


== Ծանոթագրություններ ==


== Արտաքին հղումներ ==
Թանգարանի պաշտոնական կայք Archived 2010-12-23 at the Wayback Machine.
Անի Ապրահամյան

Անի Ապրահամյան (օգոստոսի 15, 1958(1958-08-15), Լիբանան), Ամերիյայում ապրող լիբանանհայ միջուկային ֆիզիկոս, Նոթր Դամի համալսարանի ֆիզիկայի դեպարտամենտի պրոֆեսոր, Երևանի Ա․ Ալիխանյանի անվան ազգային գիտական լաբորատորիայի հիմնադրամի տնօրեն, ՀՀ գիտությունների ազգային ակադեմիայի արտասահմանյան անդամ։


== Կենսագրություն ==
Անի Ապրահամյանը ծնվել է  1958 թվականի օգոստոսի 15-ին Լիբանանում, Հայոց ցեղասպանությունը վերապրածների ընտանիքում։ Նրա ծնողները ծնվել էին Բեյրութի փախստականների ճամբարներում։ Ընտանիքը տեղափոխվել է ԱՄՆ, երբ նա 11 տարեկան էր և հաստատվել Մասաչուսեթսում։ Ծնողները եղել են դերձակ։ 
Անին մանկուց հետաքրքրվել է գիտությամբ, բայց սկզբում ցանկանում էր դեսպան դառնալ, սակայն Մասաչուսեթսի նահանգի Վուսթեր քաղաքի ավագ դպրոցի առաջնորդության խորհրդատուն համոզել է նրան զբաղվել գիտությամբ։ 
1980 թվականին ստացել է Քլարկի համալսարանի բակալավրի, իսկ 1986 թվականին՝ միջուկային քիմիայի դոկտորի կոչումներ։
Lawrence Livermore ազգային լաբորատորիայի Միջուկային քիմիայի բաժնում կատարել է Հետդոկտորական հետազոտություն։
Հանդիսանում է ԱՄՆ-ի Սաութ-Բենդ քաղաքի  Նոթր Դամի համալսարանի ֆիզիկայի դեպարտամենտի պրոֆեսոր։ 27 տարի եղել է այդ համալսարանի միակ կին միջուկային ֆիզիկոս։ 2001-2006 թվականներին եղել է Նոթր Դամի համալսարանի միջուկային գիտության լաբորատորիայի տնօրենը, 2003-2006 թվականներին նույն համալսարանի ֆիզիկայի ֆակուլտետի նախագահը։
Հանդիսանում է նաև մի քանի երկրների գիտական կազմակերպությունների և միությունների անդամ՝ Գիտության առաջընթացի ամերիկյան ասոցիացիա (AAAS), Ամերիկյան քիմիայի միություն (ACS), Ամերիկյան ֆիզիկայի միություն (APS), Sigma Xi, Նյու Յորքի գիտությունների ակադեմիա։ 
Համանախագահում է ԱՄՆ-ի ազգային ակադեմիաների էլեկտրոնային իոնային կոլայդերի (Electron Ion Collider) հանձնաժողովը, Մաքուր և կիրառական ֆիզիկայի միջազգային միության (IUPAP) միջուկային գիտության կոմիտեի և նույն միության տարրական մասնիկների աստղաֆիզիկայի աշխատանքային խմբի, Հարավային Դակոտայի Գիտության և տեխնոլոգիաների կազմակերպության (Sanford Underground Laboratory) խորհրդի և միջուկային ֆիզիկայի ոլորտում գործող բազմաթիվ տարբեր գիտական հանձնաժողովների անդամ է։
Միջուկային ֆիզիկայի և իզոտոպների արտադրության ոլորտում ունի մի շարք ամերիկյան և եվրոպական գիտական ծրագրերի կառավարման փորձ։ Տարբեր լաբորատորիայում Ապրահամյանը ղեկավարել է իր 20 ֆիզիկոսների թիմի հետազոտությունը միջուկային ֆիզիկայի և աստղաֆիզիկայի միջև։ Ծառայել է ԱՄՆ-ի և միջուկային գիտության միջազգային կոմիտեներում։
2006-2008 թվականներին եղել է Վաշինգտոնի Գիտության ազգային հիմնադրամի Միջուկային ֆիզիկայի մասնիկների և միջուկային աստղաֆիզիկայի ծրագրերի տնօրեն։
2019 թվականի վերջի դրությամբ տարբեր գիտաժողովներում մոտ 200 ելույթի հեղինակ է։ Ունի մոտ նույնքան գիտական հրապարակումներ։


== Ծանոթագրություններ ==


== Արտաքին հղումներ ==
APS Fellow Archive
Ani Aprahamian
ND professor uses nuclear physics to fight COVID-19 in Armenia
A major reorganization is needed across Armenia
Cyclotron to be put into operation in Armenia until end of year
ՀՀ Նախագահն ընդունել է համաշխարհային ճանաչում ունեցող գիտնականներ Յուրի Օգանեսյանին և Անի Ափրահամյանին